વિનોદ અને દિનેશ સેલ્સમેન હતા પણ જુદી જુદી કંપનીઓના. દિનેશ વેચાણ કરતો હતો સાબુ-ડિટર્જન્ટ, હેર ઓઈલ, ફેસ પાઉડર જેવી આઈટમો તો વિનોદ બેટરી-સેલ, ટૂથ-બ્રશ, બ્લેડ, રેઝર અને નાનીમોટી પ્લાસ્ટિક આઈટમોના ઓર્ડર લેતો. આમ તો બંને એકબીજાને ઓળખતા હતા નહિ પરંતુ એક દિવસ એક મોટી દુકાનમાં બંને સાથે થઈ ગયા ત્યારે ખબર પડી કે બંને એક જ શહેરમાં રહેતા હતા ! ‘ક્યાં રહેવું ?’ ‘કઈ કઈ કંપનીઓનું કામ કરો છો ?’ ‘સ્ટોક રાખો છો કે ડાયરેક્ટ સપ્લાય કરો છો ?’ ‘કઈ કઈ ટેરિટરિમાં કામ કરો છો ?’ જેવા ઔપચારિક સવાલ-જવાબ પછી એ દિવસે બંનેએ એક જ હોટલમાં સાથે ચા-નાસ્તો કર્યો.